钦定古今图书集成/明伦汇编/官常典/第086卷 > 长宁王俨
## 钦定古今图书集成/明伦汇编/官常典/第086卷 > 长宁王俨

按《隋书》本传：俨，房陵王勇长子也。诞乳之初，以报高
祖。高祖曰：“此即皇太孙，何乃生不得地云？”定兴奏曰：
“天生龙种，所以因云而出。”时人以为敏对。六岁，封长
宁郡王。勇败，亦坐废黜。上表乞宿卫，情哀切，高祖览
而悯焉。杨素进曰：“伏愿圣心同于螫手，不宜复留意。”
炀帝践极，俨常从行，卒于道，实鸩之也。诸弟分徙岭
外，仍敕在所皆杀焉。